text: Obduktion i tredobbelt drabssag udskydes til næste uge 
  03 november 2016 kl. 13.20
  Opklaringen af hvordan en syrisk kvinde og hendes to børn blev dræbt er udsat til næste uge.
  Opklaringen af dødsårsagen i den tredobbelte drabsag fra Aabenraa foreligger først  i næste uge.
  Søndag blev en 27-årig syrisk kvinde og hendes to børn fundet dræbt i en fryser i deres lejlighed  i Aabenraa, og Syd – og Sønderjyllands Politi meddeler torsdag, at resultaterne af obduktionerne først  foreligger en gang i næste uge, hvilket  er senere end først meddelt.
  Politiet kan derfor indtil da ikke oplyse yderligere vedrørende den måde, de tre mennesker blev dræbt på.
  Den 33-årige syriske far og ægtemand er fængslet in absentia for tre-dobbelt drabsforsøg. Politiet ved, at han fredag i sidste forlod Danmark i en taxa, og at han fløj ud fra Hamborg til Istanbul. Søndag blev hans kone og to børn på syv og ni år fundet i deres lejlighed på Reberbanen 2 i Aabenraa.
  Den tredobbelte drabssag fra Aabenraa. #politidk https://t.co/fzWmuuHygK
  
  